ALEXANDER Episcopus seruus seruorum Dei, dilectis filiis Abbati  Cōuentui Cluniacensi salutem  Apostolicam benedictionem. Exigentibus vestræ deuotionis meritis, votis vestris libenter annuimus,  petitiones vestras quantum cum Deo possumus fauorabiliter exaudimus. Cum igitur, sicut ex parte vestra fuit propositum, coram nobis claræ memoriæ Philippus Rex Francorum locum, qui dicitur S. Martini ad Campos Paris. quem claræ memoriæ Henricus pater eius fundauerat, Monasterio vestro pro suorum,  progenitorum eius peccatorū remedio, pia liberalitate concesserit  donarit, prout in litteris inde confectis ipsius,  quorumdā aliorum subscriptionibus, eiusque sigillo munitis plenius continetur. Nos vestris supplicationibus inclinati concessionem  donationem huiusmodi ratas  gratas habentes, ac defectum, si quis ex quacumque causa vel omissione in eis extitit, supplentes de plenitudine potestatis, ipsas auctoritate Apostolica confirmamus,  præsentis scripti patrocinio communimus, tenorem ipsarum litterarum de verbo ad verbum præsentibus inseri facientes, qui talis est. In nomine sanctæ  indiuiduæ Trinitatis,  vt supra. Nulli ergo omnino hominum liceat hanc paginam nostræ suppletionis  confirmationis infringere, vel ei ausu temerario contraire. Si quis autem hoc attentare pręsumpserit, indignationem omnipotentis Dei,  beatorum Petri  Pauli Apostolorum eius se nouerit incursurum. Datū Laterani XII. Kal. Febr. Pontificatus nostri anno secundo.